
                   בית ספר תלמוד תורה  ממלכתי- דתי אורות רש"י נתניה
	
                    עיריית נתניה – המנהל לחינוך וחברה	

בס"ד יום שישי, יז' מרחשון התשע"ט         		         	    	    	     כיתה ה'3 ת"ת "אורות רש"י"
דף קשר וחזרה לשבת קודש פרשת "וירא"


הורים יקרים, ברכת ה' עליכם!!
להלן סיכום הלמידה השבוע:
[image: ]        נביא- השבוע השקענו את רוב מרצנו בחזרה על יהושע, סיימנו תוך כשבוע וחצי חזרה על כל הספר!! (עם דילוגים מעטים). אשריכם ישראל!!!! 
לאחר מסיבת הסיום היום ומבדק ביום ראשון, נתחיל בעזרת ה' ביום שלישי את ספר שופטים!
[image: ]

        גמרא- חזרנו מעט על המיומנויות של התמצאות בדף הגמרא, והתחלנו בלימוד המשנה הראשונה של פרק 'תפילת השחר'.

[image: אני שונאת חשבון / חגית אמסטרדם פרנקל - הפעלות ומשחקים עם ...] מתמטיקה- להורים היקרים השלום והברכה!
ברוך ה' השבוע התקדמנו ב:
מתמטיקה- השבוע חזרנו ולמדנו על צמצום והרחבה. צמצום כפעולת חילוק והרחבה כפעולת כפל.
הבנו כי כאשר נרצה לשבץ שבר על ציר המספרים נבדוק כמה שנתות יש בשלם וזה יהווה לנו המכנה לצמצום וההרחבה.
גאומטריה- התלמידים חקרו תכונות של מרובעים שונים והסקנו מסקנות למקבילית ולמלבן.
שבת שלום ומבורך!!
המורה תהילה.

[image: תוצאת תמונה עבור ‫תמונה abc‬‎]אנגלית- השבוע למדנו וחזרנו על כינויי גוף באנגלית. למדנו כיצד להשתמש בכינויי גוף בכתב ובעל פה ותרגלנו התאמת שמות לכינויי גוף לדוגמה:
The boy= he, The woman= she, The cat= it.
עשינו תרגול בצורת משחק התאמה והרכבת משפטים עם כרטיסי מילים.
התלמידים בקבוצה של המורה סמדר ערכו משחק אוצר מילים - ניחוש המילה באמצעות שאלות כן/לא באנגלית.
בשבוע הבא נתחיל בשעה טובה במבצע קריאת ספרי אנגלית. התלמידים יקבלו טבלת מעקב חודשית להשאלה וקריאת הספרים.
[image: לוח שנה שולחני]עדכונים והודעות...
*השבוע הגענו ליעד הנקודות הכיתתיות ויצאנו לשיעור נחמד במגרש... יישר כוח לכיתה היקרה שמתאמצת מאוד ורואה פירות בעמלה!
*ביקור של הפיקוח - השבוע המחמ"דית ואנשי הפיקוח ביקרו בבית ספרנו,                           התלמיד נהוראי יוליזארי היקר נשא בפניהם דברי תורה מרגשים, 
לאחר מכן הם נכנסו וצפו בשיעור בכיתה ו' שהעביר המחנך- הרב יאיר שגב ונהנו מהשיח הלימודי שהתקיים על בסיס פרויקט בית הספר: "בת"ת אורות רש"י לכל ילד יש חבר ולכל ילדה חברה" בהובלתה של היועצת והצוות החינוכי.
במהלך הביקור מקהלת בית הספר שרה את השיר "כנפי רוח". חלק מתלמידי המקהלה שיתפו במילים מחממות כיצד בא לידי ביטוי "כנפי הרוח" שלהם בתלמוד תורה שלנו.
המבקרים התרשמו מהתהליכים וההישגים בתלמוד תורה.
אשרינו שזכינו בכאלו תלמידים!! 

*ביום ראשון הקרוב יתקיים מבדק על כל ספר יהושע.
השאלות תהיינה רק מהשאלות שבדף הקשר. רוב השאלות הן מעבודות כיתה שעשינו, גם שאר השאלות אינן קשות. לאחר השאלות מצורפות גם התשובות למי שלא זוכר. 
אין תירוצים – כולם לומדים!!
[image: ]
                 שאלות חזרה על ספר יהושע:
1. מה יהושע מצווה את השוטרים? (א,יא)
2. [bookmark: _GoBack]מה 2 וחצי השבטים צריכים לעשות? (א,יד-טו)
3. את מי יהושע שלח ולאיזו מטרה? (ב,א)
4. באיזו עיר היה הבית של רחב? (ב,א)
5. איפה בעיר היה הבית של רחב? (ב,טו)
6. מה המרגלים הבטיחו לרחב? (ב,יט)
7. מי נשא את ארון הברית בחציית הירדן? (ג,ו)
8. המים של הירדן "עמדו נד אחד" (ג,יג). מה הכוונה? עיין ברש"י
9. מה ה' מצווה את יהושע לאחר חציית הירדן? ענה תשובה מפורטת (ד,ב-ג)
10. מה קורה כשהכהנים עולים מהירדן? (ד,יח)
11. מה עשה יהושע עם חרבות הצורים? (ה,ג)
12. למה לא עשו את זה לפניו? (ה,ה)
13.  איזה חג מסופר שחגגו בני ישראל בארץ כנען? (ה,י)
14. מה הפסיק לרדת ומה עשו בעקבות כך עם ישראל? (ה,יב)
15. את מי פגש יהושע? (ה,יד). למה הוא הגיע? (רש"י על הפסוק)
16. איך ה' ציווה להילחם נגד יריחו? פָּרֵט מה עשו בכל יום (ו,ג-ה)
17. יהושע ציווה שיריחו וכל אשר בה יהיו חרם לה'. עיין במצודת ציון (ו,יז), והסבר את 2 המשמעויות של המילה ומתי משתמשים בכל משמעות.
18. האם ביריחו היה את שני המשמעויות של החרם מהשאלה הקודמת? הוכח את תשובתך בעזרת ציטוט מהפסוקים. (רמז – זה פסוקים מהאזור של ו,יז)
19. מה קרה לחומת יריחו? (ו,כ)
20. מה עשו לרחב? (ו,כה)
21. מי לקח מהחרם? (ז,א)
22. מה הוא לקח? (ז,כא)
23. מה קרה בעקבות החטא? (ז,ד-ה)
24. איך יהושע גילה מי חטא? (ז,יד)
25. מה היה עונשו של החוטא? (ז,כה)
26. איזו שיטה עשו עם ישראל במלחמה נגד העי? (ח,ב; מספיקה מילה או שתיים כתשובה)
27. איך יהושע סימן לאנשים שליד העי להיכנס פנימה? (ח,יח)
28. איפה יהושע בנה מזבח, ואיזה מעמד נעשה באותו מקום (בניית המזבח- ח,ל, איזה מעמד- ח,לד)
29. מה הגבעונים עשו? (ט,ד-ו)
30. האם יהושע כרת ברית עם הגבעונים? (ט,טו)
31. איזה תפקיד קיבלו הגבעונים? (ט,כז)
32. במי באו חמשת מלכי האמורי להילחם – בעם ישראל או בגבעונים? (י,ה)
33. איך ה' הרג את הגוים במלחמה נגד חמשת מלכי האמורי? (י,יא)
34. איזה נס ענקי נעשה במלחמה נגד חמשת מלכי האמורי ע"י יהושע? (י,יג)
35. מה עשו לחמשת מלכי האמורי? (י,כד-כו)
36. כמה מלכים ניצח יהושע? (יב,כד)
37. אלו שבטים כבר קיבלו את נחלתם ממשה? (יד,ג)
38. איפה רצה כלב לגור ולמה דווקא שם? (יד, פסוק ט' ופסוק יג')
39. את מי לא הצליחו בני יהודה לגרש? (טו,סג)
40. מה ביקשו בני יוסף מיהושע? (יז,יד)
41. מה ענה להם יהושע? (יז,טו)
42. איך ידעו באיזה מקום תהיה הנחלה של כל שבט? (יח,י)
43. מהי עיר מקלט? (כ,ב-ג)
44. כמה ערים קיבלו הלוים ומהו מגרש? (כא,לט)
45. מה בנו 2 וחצי השבטים ליד הירדן? (כב,י)
46. מי היה במשלחת ל2 וחצי השבטים? (כב,יג-יד)
47. למה עם ישראל כעסו על 2 וחצי השבטים?
48. איך הסבירו 2 וחצי השבטים את מעשיהם? (כב,כד-כח)
49. מה יהושע עושה בסוף נאום הפרידה שלו? (כד,כה-כו)
50. איפה קברו את יהושע? (כד,ל)
תשובות:
1. לומר לעם להתכונן ולהכין צידה. 2. לעזור לעם ישראל בכיבוש ארץ כנען לפני שהם חוזרים לגור בעבר הירדן המזרחי. 3. יהושע שלח מרגלים לרגל את ארץ כנען ואת יריחו. 4. יריחו. 5. בחומה. 6. שהם יצילו אותה ואת משפחתה אם הם ישארו בבית. 7. הכהנים. 8. הכוונה היא שמי הירדן יעמדו לגובה. 9. לקחת 12 אנשים- איש אחד מכל שבט, כל אחד יקח אבן מהירדן למלון שהם יישנו בו. 10. המים חוזרים לזרום כרגיל. 11. ברית מילה לגברים בעם ישראל. 12. כי עם ישראל היה בדרך, וזה היה עלול לגרום לסכנה. 13. פסח. 14. המן הפסיק לרדת, ולכן עם ישראל אכל מתבואת ארץ כנען. 15. את מלאך ה' (שר צבא ה'), הוא בא כדי לעזור להם במלחמות. 16. במשך שישה ימים - כל יום מקיפים את העיר פעם אחת ובסוף ההקפה הכהנים תוקעים בשופר, וביום השביעי מקיפים שבע פעמים, הכהנים תוקעים וכל העם מריעים. 17. יש חרם שפירושו להרוג וזה כאשר מחרימים אנשים, ויש חרם שפירושו להקדיש וזה כאשר מחרימים חפצים. 18. ביריחו היה את 2 החרמות: בפסוק יז' כתוב: "והיתה העיר חרם היא וכל אשר בה לה'", כלומר החרם של העיר ומה שיש בה – החפצים - הוא לה', כלומר להקדש. בפסוק כא' כתוב: "ויחרימו את כל אשר בעיר מאיש ועד אשה מנער ועד זקן ועד שור ושה וחמור לפי חרב", כלומר כשמדובר על החרמת בני אדם הכוונה היא להריגה. 19. שקעה באדמה. 20. השאירו בחיים. 21. עכן. 22. אדרת שנער (בגד יקר), מאתיים שקלים כסף, לשון זהב.
23. מתו 36 אנשים במלחמה נגד העי. 24. על ידי גורל. 25. מוות, שרפו וסקלו אותו. 26. מארב. 27. הוא הרים את הכידון. 28. בניית המזבח – בהר עיבל, ושם (ובהר גריזים) נעשה מעמד הברכה והקללה. 29. התחפשו כאילו הם מארץ רחוקה, ובאו לבקש מעם ישראל שיכרתו להם ברית. 30. כן. 31. חוטבי עצים ושואבי מים. 32. בגבעונים. 33. הוא הפיל עליהם אבני ברד גדולות מהשמים. 34. יהושע העמיד את השמש לעשרים וארבע שעות במקום. 35. שמו את הרגליים על הצואר שלהם והרגו אותם. 36. שלושים ואחד מלכים. 37. ראובן, גד וחצי המנשה. 38. בחברון, כי נה' הבטיח לו לגור במקום שבו הוא דרך בארץ. 39. היבוסי שגר בירושלים. 40. שיוסיף להם נחלה, כי היא קטנה מדי עבורם. 41. שיש להם יערות בנחלה ושיכרתו אותם ושם יגורו. 42. על ידי גורל. 43. עיר שאליה בורח אדם שרצח בשגגה כדי שגואל הדם לא יהרוג אותו. 44. ארבעים ושמונה ערים. מגרש – שטח שמסביב לעיר שגם אותו נתנו ללוים. 45. מזבח.[image: ]חתימת הורים:
למדנו את דף הקשר עם בננו היקר _________ כולו / רובו / חציו / מיעוטו, וכן ____________________________________________
בברכה _________________

46. פנחס ועשרה נשיאים של השבטים של עבר הירדן המערבי. 47. כי הם חשבו שהם רוצים להקריב קרבנות על המזבח הזה וזה אסור, מותר להקריב רק על המזבח של המשכן. 48. שהמזבח הזה נועד להזכיר לבניהם של יושבי עבר הירדן המערבי, שגם מי שגר בצד השני של הירדן קשור לה', למשכן ולמזבח שבמשכן. 49. כורת ברית לעם, וגם לוקח אבן ושם אותה מתחת לאלה שליד המשכן. 50. בתמנת סרח שבנחלת שבט אפרים.

כתובת בית הספר : רח' אריה לייב יפה 6  ת.ד 6025  מיקוד 42490  נתניה  
טל' : 09-8650488   פקס : 09-8852277 דוא"ל : orotrashi1@gmail.com

